CELEX: C2004/094/147
Language: da
Date: 2004-04-17 00:00:00
Title: Sag anlagt den 10. februar 2004 af Budějovický Budvar, národni podnik, mod Kontoret for Harmonisering i det Indre Marked (Varemærker og Design).

17.4.2004   
            
            
               DA
            
            
               Den Europæiske Unions Tidende
            
            
               C 94/56
            
         Sag anlagt den 10. februar 2004 af Budějovický Budvar, národni podnik, mod Kontoret for Harmonisering i det Indre Marked (Varemærker og Design).
   ((Sag T-56/04))
   (2004/C 94/147)
   Processprog: fransk
   Ved De Europæiske Fællesskabers Ret i Første Instans er der den 10. februar 2004 anlagt sag mod Kontoret for Harmonisering i det Indre Marked (Varemærker og Design) af Budějovický Budvar, národni podnik, České Budějovice (Den Tjekkiske Republik), ved avocat Fabienne Fajgenbaum. Den anden part i sagen for appelkammeret var Anheuser-Busch Incorporated.
   Sagsøgeren har nedlagt følgende påstande:
   
               —
            
            
               Afgørelse truffet den 3. december 2003 af Andet Appelkammer ved Kontoret for Harmonisering i det Indre Marked (Varemærker og Design) annulleres.
            
         
               —
            
            
               Ansøgning indgivet den 1. april 1996 om registrering af ordmærket BUDWEISER af selskabet ANHEUSER-BUSCH for varer i klasse 21 afslås.
            
         
               —
            
            
               Anheuser-Busch Incorporated tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Anheuser-Busch Incorporated.
            
         
               EF-varemærket, der søges registreret:
            
            
               Ordmærket »BUDWEISER« — ansøgning nr. 24661 indgivet for varer i klasse 21 (rengøringsredskaber m.v.).
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Oprindelsesbetegnelserne »BUDWEISER BIER«, »BUDWEISER BIER-BUDVAR«, »BUDWEISER BUDVAR«.
            
         
               Indsigelsesafdelingens afgørelse:
            
            
               Indsigelsen forkastet.
            
         
               Appelkammerets afgørelse:
            
            
               Klagen afslået.
            
         
               Søgsmålsgrunde:
            
            
               Urigtig anvendelse af artikel 8, stk. 4, i forordning (EF) nr. 40/94 (1). Sagsøgeren, der i Frankrig er indehaver af de ovennævnte oprindelsesbetegnelser, har gjort gældende, at selskabet ifølge fransk ret kan rejse indsigelse mod det ansøgte varemærke, uden at det skal godtgøre de berørte betegnelsers anseelse på fransk område, og uden at det er nødvendigt at undersøge, om anvendelsen af det anfægtede varemærke vil kunne føre til, at de pågældende betegnelsers anseelse bliver forvansket eller svækket.
            
         
      (1)  Verordnung (EG) Nr. 40/94 des Rates vom 20. Dezember 1993 über die Gemeinschaftsmarke (ABl. 1994, L 11, S. 1).